ᱵᱚᱭᱫᱚᱯᱩᱨ

ᱵᱚᱭᱫᱚᱯᱩᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱞᱱᱟ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱠᱟᱞᱱᱟ ᱫᱚᱥᱟᱨ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾

ᱟᱹᱛᱩ ᱧᱩᱛᱩᱢ ᱨᱮᱭᱟᱜ ᱥᱤᱨᱡᱚᱱ
ᱱᱚᱣᱟ ᱟᱹᱛᱩ ᱨᱮᱭᱟᱜ ᱧᱩᱛᱩᱢ ᱫᱚ ᱢᱚᱱᱚᱥᱟᱢᱚᱝᱜᱚᱞ ᱠᱟᱵᱽᱭᱚ ᱨᱮ ᱚᱞ ᱟᱠᱟᱱᱟ᱾ ᱪᱟᱸᱫᱽ ᱥᱚᱫᱟᱜᱚᱨ ᱨᱮᱱ ᱠᱩᱲᱤ ᱵᱤᱦᱩᱞᱟ ᱫᱚ ᱟᱡᱟᱜ ᱜᱩᱨ ᱟᱠᱟᱱ ᱡᱟᱶᱟᱭ ᱞᱚᱠᱷᱤᱱᱫᱚᱨ ᱟᱜ ᱵᱮᱥ ᱚᱪᱚᱭ ᱞᱟᱹᱜᱤᱫ ᱢᱤᱫ ᱞᱟᱹᱣᱠᱟᱹ ᱨᱮᱭ ᱞᱟᱫᱮ ᱞᱮᱫᱮᱭᱟ᱾ ᱟᱹᱛᱩ ᱨᱮᱱ ᱰᱟᱠᱴᱚᱨ ᱞᱚᱠᱷᱤᱫᱚᱨ ᱵᱮᱥᱮ ᱨᱮᱭᱟᱜ ᱠᱚ ᱨᱤᱠᱟᱹ ᱞᱮᱫᱟ ᱢᱮᱱᱠᱷᱟᱱ ᱵᱟᱠᱚ ᱫᱟᱲᱮ ᱞᱮᱫᱟ᱾ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱛᱮ ᱰᱟᱠᱴᱚᱨ ᱫᱚ ᱵᱚᱭᱫᱚ ᱠᱚ ᱢᱮᱛᱟ ᱠᱚᱣᱟ ᱚᱱᱟ ᱛᱮ ᱟᱹᱛᱩ ᱨᱮᱭᱟᱜ ᱧᱩᱛᱩᱢ ᱫᱚ ᱵᱚᱭᱫᱚ ᱦᱩᱭᱮᱱᱟ᱾

ᱚᱛᱱᱚᱜ

ᱱᱚᱣᱟ ᱟᱹᱛᱩ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑᱒ ᱢᱤᱴᱚᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱱᱚᱸᱰᱮ ᱢᱤᱫ ᱯᱳᱥᱴ ᱚᱯᱷᱤᱥ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱞᱚᱠᱟᱞ ᱯᱩᱞᱤᱥ ᱥᱴᱮᱥᱚᱱ ᱫᱚ ᱠᱟᱞᱱᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱟᱹᱛᱩ ᱨᱮ ᱟᱹᱰᱤ ᱜᱟᱱ ᱡᱟᱭᱜᱟ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱨᱚᱛᱷᱛᱟᱞᱟ, ᱨᱟᱥᱛᱟᱞᱟ, ᱠᱷᱳᱞᱟᱨ ᱯᱟᱨ ᱟᱨ ᱱᱟᱱᱫᱤᱯᱟᱨᱟ ᱢᱮᱱᱟᱜᱼᱟ᱾

ᱥᱮᱪᱮᱫ
ᱱᱚᱣᱟ ᱟᱹᱛᱩ ᱨᱮ ᱵᱟᱨᱭᱟ ᱯᱨᱟᱭᱢᱮᱨᱤ ᱟᱥᱲᱟ, ᱵᱟᱨᱭᱟ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱟᱨ ᱢᱤᱫᱴᱟᱹᱝ ᱠᱟᱞᱟ ᱟᱨ ᱵᱟᱝ ᱨᱚᱲ ᱫᱟᱲᱮᱜ ᱦᱚᱲ ᱠᱚᱣᱟᱜ ᱟᱥᱲᱟ ᱢᱮᱱᱟᱜᱼᱟ ᱾ ᱢᱤᱫᱴᱟᱹᱝ ᱢᱟᱨᱟᱝ ᱛᱟᱞᱢᱟ ᱟᱥᱲᱟ, ᱵᱚᱭᱫᱚᱯᱩᱨ ᱨᱟᱢᱠᱨᱤᱥᱱᱚ ᱵᱤᱫᱽᱭᱟᱯᱤᱴᱷ ᱫᱚ ᱑᱐᱐ ᱥᱮᱨᱢᱟ ᱠᱷᱚᱱ ᱦᱚᱸ ᱢᱟᱨᱮᱭᱟ, ᱟᱨ ᱢᱤᱫᱴᱟᱹᱝ ᱢᱟᱨᱟᱝ ᱛᱟᱞᱢᱟ ᱟᱥᱲᱟ ᱫᱚ ᱵᱚᱭᱫᱚᱯᱩᱨ ᱨᱟᱡᱽᱨᱟᱡᱮᱥᱣᱚᱨ ᱛᱤᱨᱞᱟᱹ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ᱾ ᱯᱨᱟᱭᱢᱮᱨᱤ ᱟᱥᱲᱟ ᱫᱚ ᱨᱚᱧᱡᱚᱱ ᱠᱞᱚᱵᱽ ᱟᱨ ᱵᱮᱥᱤᱠ ᱟᱥᱲᱟ ᱠᱟᱱᱟ᱾

ᱥᱟᱜᱟᱲᱚᱢ
ᱵᱳᱭᱤᱧᱪᱤ ᱫᱚ ᱵᱚᱭᱫᱚᱯᱩᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ᱾ ᱵᱳᱭᱤᱧᱪᱤ-ᱠᱚᱞᱱᱟ ᱰᱟᱦᱟᱨ ᱱᱚᱶᱟ ᱟᱹᱛᱩ ᱛᱟᱞᱟ ᱛᱮ ᱪᱟᱞᱟᱜ ᱠᱟᱱᱟ᱾

ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱚᱭᱫᱤᱭᱟᱯᱩᱨ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱔,᱐᱖᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱒,᱐᱔᱙ (᱕᱐%) ᱠᱚᱲᱟ ᱟᱨ ᱒,᱐᱑᱖ (᱕᱐%) ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮ ᱦᱚᱲ ᱮᱞ ᱓᱓᱕ ᱛᱟᱦᱮᱸ ᱠᱟᱱᱟ ᱾ ᱵᱚᱭᱫᱤᱭᱟᱯᱩᱨ ᱨᱮ ᱚᱞᱚᱜ ᱯᱟᱲᱦᱟᱣ ᱠᱚᱣᱟᱜ ᱜᱩᱴ ᱮᱞ ᱓,᱑᱓᱔ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲᱟᱜ ᱘᱔.᱐᱒%) ᱛᱟᱦᱮᱸ ᱠᱟᱱᱟ ᱾

ᱞᱟᱠᱪᱟᱨ
ᱱᱚᱶᱟ ᱟᱹᱛᱩ ᱨᱮᱱᱟᱜ ᱢᱩᱬᱩᱛ ᱯᱚᱨᱚᱵ ᱫᱚ ᱨᱚᱛᱷ ᱡᱟᱛᱨᱟ ᱟᱨ ᱥᱚᱨᱚᱥᱣᱚᱛᱤ ᱯᱩᱡᱟᱹ ᱠᱟᱱᱟ᱾ ᱵᱚᱭᱫᱚᱯᱩᱨ ᱨᱮᱭᱟᱜ ᱵᱟᱦᱨᱮ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱱᱚᱨᱠᱮᱞᱰᱟᱝᱜᱟ ᱨᱮ ᱡᱚᱜᱚᱛᱜᱳᱣᱲᱤ ᱡᱷᱟᱱᱯᱟᱱ ᱢᱟᱱᱟᱣ ᱦᱩᱭᱩᱜ ᱠᱟᱱᱟ᱾

ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱟᱹᱛᱤᱭᱟᱹᱨᱤ ᱞᱟᱹᱠᱛᱤᱭᱟᱱ ᱛᱷᱟᱹᱯᱱᱤᱛ ᱨᱮᱭᱟᱜ ᱛᱟᱹᱞᱠᱟᱹ ᱞᱮᱠᱟᱛᱮ ᱵᱚᱭᱫᱚᱯᱩᱨ ᱟᱨᱵᱟᱝ ᱵᱚᱭᱫᱚᱯᱩᱨ ᱡᱳᱨᱟ ᱫᱮᱣᱟᱞ ᱨᱮ ᱢᱮᱱᱟᱜ ᱵᱟᱨᱭᱟ ᱥᱮᱫᱟᱭ ᱢᱩᱱᱫᱤᱞ (ᱢᱩᱴᱷᱟᱹᱱ) ᱡᱟᱹᱛᱤᱭᱟᱹᱨᱤ ᱞᱟᱹᱠᱛᱤᱭᱟᱱ ᱛᱷᱟᱹᱯᱱᱤᱛ ᱨᱮᱭᱟᱜ ᱛᱟᱹᱞᱠᱟᱹ ᱨᱮ ᱢᱮᱱᱟᱜ ᱟᱠᱟᱫᱟ᱾

ᱥᱟᱶᱛᱮ ᱮᱴᱟᱜ ᱯᱚᱨᱚᱵᱽ ᱡᱮᱞᱮᱠᱟ ᱫᱤᱵᱤ ᱯᱩᱡᱟᱹ ᱮᱢᱟᱱ ᱠᱚᱦᱚ ᱦᱩᱭᱩᱜ ᱜᱮᱭᱟ᱾
ᱪᱤᱛᱟᱹᱨ

ᱦᱚᱲᱢᱚ ᱥᱟᱶᱟᱨ
ᱵᱚᱭᱫᱚᱯᱩᱨ ᱨᱮ ᱢᱤᱫ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱮᱱᱴᱟᱨ ᱢᱮᱱᱟᱜᱼᱟ (᱑᱕ ᱜᱚᱴᱟᱝ ᱯᱟᱨᱠᱚᱢ)᱾

ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱟᱹᱛᱩ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱟᱹᱛᱩ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱟᱹᱛᱩ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱟᱹᱛᱩ

ᱥᱟᱹᱠᱷᱭᱟᱹᱛ